Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), i članka 32. statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14, 06/14, 1/18, 1/20 i 2/21, 16/24) Općinsko vijeće Općine Sveti Filip i Jakov na svojoj --- sjednici održanoj dana -- .------ 2025. godine donosi

**ODLUKU**

**o davanju ovlaštenja Općinskom načelniku za pokretanje postupka procjene vrijednosti, pregovaranje o uvjetima kupnje te sklapanje ugovora o kupoprodaji nekretnine**

**Članak 1.**

Ovlašćuje se Općinski načelnik za pokretanje postupka procjene vrijednosti, pregovaranje o uvjetima kupnje te sklapanje ugovora o kupoprodaji nekretnine oznake k.č. 229 k.o. Sveti Filip i Jakov, u naravi pašnjak, ukupne površine 263 m2, upisane u ZK uložak 2153 Općinskog suda u Zadru, Zemljišnoknjižni odjel Biograd na Moru.

**Članak 2.**

Ovlašćuje se Općinski načelnik za naručivanje izrade procjembenog elaborata, pregovaranje o uvjetima kupnje te sklapanje ugovora o kupoprodaji nekretnine navedene u članku 1. ove Odluke.

**Članak 3.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

KLASA:

URBROJ:

Sveti Filip i Jakov,--. ------. 2025. godine

**OPĆINSKO VIJEĆE OPĆINE SVETI FILIP I JAKOV**

 **Predsjednik Općinskog vijeća**

 **Igor Pedisić**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazloženje**

Pravna osnova donošenja ove odluke je članak 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članak 32. statuta Općine Sveti Filip i Jakov kojima se određuju nadležnosti Općinskog vijeća.

Predmetna nekretnina u naravi predstavlja neizgrađenu površinu koja se nalazi uz samo raskrižje državne ceste D8 i županijske ceste 6046 u Svetom Filipu i Jakovu.

Kako bi se osigurala veća prometna sigurnost i bolje prometno uređenje predmetnog raskrižja predlaže se donošenje ove Odluke kako bi se započeo postupak procjene vrijednosti i pregovori o kupnji te zaključio kupoprodajni ugovor s vlasnicima navedene nekretnine.